Referat for møde i Ilisimatusarfiks Bestyrelse

29. november 2017 kl. 11:00-15:00 (grønlandsk tid)

Campus Ilimmarfik, video konference-lokalet

*Deltagere: Minik Rosing (via Bluejeans), Karo Thomsen, Anne Marie Pahuus (via Bluejeans), Flemming Nielsen, Malik Hegelund Olsen, Malan Marnersdóttir (via Bluejeans), Mariia Simonsen, Bolethe Olsen, Aka Bendtsen, Nivi Møller-Sørensen, Ross A. Virginia (via BlueJeans), Suzanne Møller, Henriette Rosing, Otto Mikaelsen og Clement S. Sonne-Schmidt*

|  |  |  |  |
| --- | --- | --- | --- |
| Punkt Nr. | Dagsorden | Bilag | Referat |

# Faste Punkter

|  |  |  |  |
| --- | --- | --- | --- |
| 1 | Godkendelse af dagsorden |  | *- Godkendt*  *- Det aftales, at punkterne først diskuteres på dansk, hvorefter Minik giver Ross en gennemgang af diskussionen på engelsk.* |
| 2 | Habilitetsspørgsmål  jf. bestyrelsens forretningsorden § 20 stk. 2 har bestyrelsesmedlemmer pligt til tidligst muligt at informere bestyrelsen om sin eventuelle inhabilitet jf. bestemmelserne i sagsbehandlingsloven. |  | *- Ingen habilitetsspørgsmål* |
| 3 | Godkendelse og underskrivelse af referat fra seneste møde 29. maj 2017  Ændringer til referatet:   * Bolethe tilføjet som medlem af ansættelsesudvalg for rektor * Karos fulde navn tilføjet til underskriftssiden * Forskellige sproglige rettelser |  | *- Godkendt. Referatet underskrives af de fysisk tilstedeværende medlemmer efter mødet.* |
| 4 | Meddelelser fra formanden |  | *- Minik gennemgår et møde med det danske videnskabsministerium omkring forskningshub. Det blev her diskuteret, at en hub ikke behøver være hverken dyr eller kompleks, men at det vigtigste i første omgang er at få den stablet på benene.*  *- Minik vil lave et udkast der kan bruges fremadrettet, omkring hvad Ilisimatusarfik gerne vil have ud af en forskningshub.* |
| 5 | Meddelelser fra rektor |  | *- Omkring finansieringen af jurauddannelsen, er der en mundtlig aftale med departementet, og der arbejdes på at få noget på skrift.*  *- Omkring den naturvidenskabelige uddannelse er der i øjeblikket ”kun” en bevilling for to år. Der arbejdes på at øge dette. Uddannelsen vil dog ikke kunne begynde i 2018, men højest sandsynligt først i 2019.*  *- Mht. studieordningen for læreruddannelsen er der sat en ny frist til 30. januar.*  *- Det diskuteres hvad der kan gøres for at hjælpe, således at ordningen ligger færdig til tiden. Hvad er der af støttemuligheder og hvorvidt der skal hentes hjælp udefra?*  *- Det skal imidlertid også prioriteres, at dem der skal arbejde med ordningen i praksis får et reelt ejerskab over den.*  *- Det diskuteres hvorvidt Ilinniarfissuaq føler sig integreret i tilstrækkelig grad med resten af Ilisimatusarfik. Dette vil være et af fokusområder for ny rektor.*  *Integrationen kan ligeledes forbedres, ved at forbedre de fysiske rammer.*  *- Det nuværende udkast til studieordningen sendes til bestyrelsen.*  *- Mht. bekymringer vedrørende logistik på Ilimmarfik og mangel på lokaler, henvises der til, at der i øjeblikket ses på et nyt bookingsystem. Dette skal gøre processen med at reservere lokaler mere overskuelig.*  *- Ilisimatusarfik høres omkring forslag til ny universitetslov og lov for videregående uddannelser.*  *- Der er i ledelsen blevet drøftet adgangen til databaser, og hvilke økonomiske overvejelser det kræver for at universitetet kan få den adgang der er brug for.*  *- Ligeledes er der blevet diskuteret mulighederne for en database over egne forskeres publikationer, eventuelt via universitetets hjemmeside.*  *- Det pointeres, at man ved en sådan løsning også skal overveje at give de studerende adgang til tidligere studerendes bachelor-opgaver.* |
| 6 | Økonomi – Perioderegnskab + Budget  Departementet har ikke offentliggjort den endelige finanslov, så der kan forekomme mindre ændringer for budgettet i 2018 |  | *- Indekset i budgettet er ikke 88%, men 83%.*  *- Overordnet regnes der med, at i slutningen af året vil være et mindreforbrug på budgettet på 9-10 mio.*  *Der forventes ingen ændringer på dette.*  *- Der diskuteres eventuelle områder hvor overskuddet på budgettet kan bruges.*  *- Det foreslås at der eventuelt bruges midler til teambuilding og kursusforløb, også med henblik på bedre integration af Ilinniarfissuaq.* |

# Opfølgning fra sidste møde

|  |  |  |  |
| --- | --- | --- | --- |
| 7 | Bestyrelsens selvevaluering  Bestyrelsesmedlemmerne har indsendt skemaer for evaluering af bestyrelsens arbejde |  | *- Minik har modtaget evalueringerne.*  *Især evalueringerne omkring at nå målsætningerne kan forbedres.*  *- Minik vil udsende materiale der kan lægge op til en mere grundig diskussion.* |
| 8 | Studieoptaget 2017   * Eventuelle input fra bestyrelsesmedlemmerne: Ideer til forbedring af antallet af både optagne og dimitterende studerende. * Tal fra Grønlands Statistik omkring aktive, påbegyndte, fuldførte og afbrudte uddannelsesforløb (med forbehold for, at Studieservice på et senere tidspunkt, forhåbentligt kan give mere uddybende statistik ) |  | *- Der diskuteres at der er et behov for at forbedre Matrikel, eller eventuelt få et nyt studieadministrationssystem. Der er brug for, at man kan trække statistik og tal ud, der viser hvor stor effekt henholdsvis manglende studieparathed og overgangen til arbejde har på frafald.*  *Ligeledes skal der også gerne kunne gives tal der viser forskellen mellem de forskellige studier.*  *- Der diskuteres en eventuel gennemførselsundersøgelse.*  *- Malan prøver at finde materiale på det system der bruges på Færøerne.*  *- Der ønskes fra bestyrelsens side en oversigt over matrikel alternativer og muligheder.*  *- Ligeledes ønskes der en oversigt over mulighederne for at gennemføre en frafaldsundersøgelse, enten af universitetet selv eller af en ekstern gruppe.* |
| 9 | Ny studieordning for læreruddannelsen  Opfølgning og status på tidsplan |  | *- Ledelsen mødes den følgende mandag, med henblik på at diskutere hvad der eventuelt kan gøres for at sikre hjælp til, og kvalificering af, studieordningen på læreruddannelsen og som kan støttes økonomisk i dette kalender år*  *- Bestyrelsen skal opdateres skriftligt, hvis der er behov for akut hjælp.* |

# Punkter til diskussion

|  |  |  |  |
| --- | --- | --- | --- |
| 10 | Sammenfatning og status fra tidligere bestyrelse v/ Mariia |  | *- Til næste møde vil dette emne blive taget op sammen med bestyrelsens selvevaluering, for at følge op på hvilke målsætninger der er nået.* |
| 11 | Synliggørelse af kursus- og efter- og videreuddannelsestilbud fra Selvstyret v/ Karo  Omkring udvikling af Ilisimatusarfiks uddannelsestilbud.  Selvstyret har et mangeartet kursustilbud, både for de ansatte, men også for dem der er i sektorinstitutionerne, under Selvstyret. Kan dette på sigt udfases, så det er uddannelsesinstitutionerne der i stedet udbyder, planlægger og gennemfører disse.  Ønske om at synliggøre og italesætte: Selvstyret som en administrativ enhed og uddannelsesinstitutionernes faglighed. | Se eksempelvis side 300-308 i Finanslovsforslaget 2018 omkring Kurser og efteruddannelse idenfor det sociale område | *- Det diskuteres om der er kurser som universitetet eventuelt kan udbyde og om der er kurser andre steder som universitetets ansatte kunne få gavn af.*  *- Det pointeres dog også, at universitetets fokus, og det der adskiller os, bør være uddannelse, dvs. muligheden for at optjene ECTS point der kan meriteres.*  *- Det pointeres også, at hvis der skal udbydes kurser skal Ilisimatusarfik være på det rene med, om man ønsker at være i konkurrence med private virksomheder eller faginstitutioner.*  *- Det pointeres, at når der ansættes en forskningskoordinator, kunne denne interviewe underviserne for at klarlægge eventuelle kompetencer og overskud for at levere videreuddannelse.*  *- Det aftales at Karo laver en redegørelse der kan diskuteres til næste møde.* |
| 12 | Ili ili v/ Aka   * Spørgeskemaundersøgelse   Ili Ili har lavet en undersøgelse blandt de studerende om deres tanker mht. studiet og deres overvejelser omkring at tage en overbygning   * Orientering omkring Ili Ili’s interne og eksterne/internationale arbejde * Eventuelle input fra bestyrelsesmedlemmerne ift. konkrete ideer til samarbejde mellem bestyrelsen og Ili Ili |  | *- Aka gennemgår spørgeskemaet og resultaterne.*  *- Ili Ili er i gang med tiltag til at øge af motivationen for de studerende og sammenholdet mellem studierne. Eksempelvis gennem workshops og nyt studenterhus i midtbyen.*  *- Der ønskes fra Ili Ili et større samarbejde mellem de studerende og ledelsen/bestyrelsen.*  *- Ligeledes ønskes større adgang til studievejleder.*  *- I første omgang vil ledelsen se på studievejlederens arbejdstid og se mulighederne for at øge den disponible tid til vejledning.*  *- Det understreges, at spørgeskemaet skal ses som vigtig information til ledelsen, og at resultaterne med fordel kan benyttes i det fremtidige arbejde.*  *- Det fastslås, at der bør arbejdes på at skabe en alumne-forening.*  Herved kan de studerende få endnu en adgang til vejleding og motivation.  - Henriette laver oplæg til ny struktur for studieadministrationen generelt, og studievejleder specifikt.  - Det aftales, at der til næste fysiske bestyrelsesmøde samtidigt skal afholdes en komsammen, hvor de studerende får mulighed for at mødes med bestyrelsesmedlemmerne.  - Ledelsen skal ligeledes overveje muligheden for at nedsætte studenterråd, så de studerende har et organ de kan gå til ledelsen med.  - Ledelsen har derudover drøftet muligheden for at lave an fælles, månedlig, børnevenlig spisedag for de studerende for at skabe bedre motivation og sammenhold. Dette kan ses som et alternativ til fredagsbar, |
| 13 | Fastlæggelse af næste års møder |  | *- Clement udsender en Doodle med forslag til næste års møder.*  *- Ved det fysiske møde i Nuuk, skal der ses på mulighederne for at arrangere nogle aktiviteter for bestyrelsen.* |

# Underskrivelse af referat

|  |  |
| --- | --- |
| Formand Minik Rosing |  |
| Næstformand Karo Thomsen Fleischer | *Underskrift* |
| Aka Bendtsen | *Underskrift* |
| Anne Marie Pahuus | *Underskrift* |
| Bolethe Olsen | *Underskrift* |
| Flemming Nielsen | *Underskrift* |
| Malik Hegelund Olsen | *Underskrift* |
| Malan Marnersdóttir | *Underskrift* |
| Mariia Simonsen | *Underskrift* |
| Nivi Møller-Sørensen | *Underskrift* |
| Ross A. Virginia | *Underskrift* |
|  | *Underskrift* |